24 ઑગસ્ટે મદુરાઇમાં અલાગીરીના ટેકેદારોની બેઠક મળી હતી. તેમાં કાર્યક્રમની રૂપરેખા નક્કી કરવામાં આવી હતી. 10થી 15 હજાર કાર્યકરો એકઠા કરવાની કોશિશ થઈ રહી છે, જેથી શક્તિપ્રદર્શન થઈ શકે. જોકે મદુરાઇ અને તેની આસપાસના એક બે જિલ્લામાં જ અલાગીરીના ટેકેદારો છે. ઘણા વર્ષોથી તેમણે મદુરાઇને પોતાની કર્મભૂમિ બનાવી છે. દક્ષિણ તામિલનાડુમાંથી વધુમાં વધુ કાર્યકરોને સ્મરણ યાત્રામાં એકઠા કરવાની ગણતરી છે.